15.10.2013 Jurnalul Oficial al Uniunii Europene L 273/37 DECIZIA DE PUNERE ÎN APLICARE A COMISIEI din 11 octombrie 2013 de modificare a Deciziei 2005/7/CE de autorizare a unei metode de clasificare a carcaselor de porc în Cipru în ceea ce privește prezentarea alternativă a acestor carcase [notificată cu numărul C(2013) 6583] (Numai versiunea în limba greacă este autentică) (2013/502/UE) COMISIA EUROPEANĂ, având în vedere Tratatul privind funcționarea Uniunii Europene, având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole şi privind dispoziţii specifice referitoare la anumite produse agricole („Regulamentul unic OCP”) (!), în special articolul 43 litera (m) coroborat cu articolul 4, întrucât: (1) Prin Decizia 2005/7|CE a Comisiei (?), s-a autorizat utilizarea unei prezentări alternative a carcaselor de porc în Cipru. Cipru a solicitat Comisiei autorizația de a dispune o prezentare a carcaselor de porc diferită de prezentarea alternativă autorizată de articolul 2 din Decizia 2005/7|CE și de prezentarea standard prevăzută la punctul B primul paragraf din anexa V la Regula- mentul (CE) nr. 1234/2007. În conformitate cu punctul B.lI al doilea paragraf din anexa V la Regulamentul (CE) nr. 1234/2007, statele membre pot fi autorizate să dispună o prezentare a carcaselor de porc diferită de prezentarea standard prevăzută la primul paragraf de la punctul respectiv, în situația în care practica comercială de pe teritoriul lor este diferită de prezentarea standard respectivă. În soli- citarea sa, Cipru a menționat că, în conformitate cu practica comercială de pe teritoriul său, carcasele pot fi prezentate cu limbă, rinichi şi osânză. Prin urmare, această prezentare care este diferită de prezentarea standard ar trebui să fie autorizată în Cipru. Pentru ca bazele pentru stabilirea cotaţiilor pentru carcasele de porc să fie comparabile, această prezentare diferită trebuie luată în considerare prin ajustarea greutății înregistrate în cazurile respective în raport cu greutatea pentru prezentarea standard. () JO L 299, 16.11.2007, p. 1. (?) Decizia 2005/7/CE a Comisiei din 27 decembrie 2004 privind auto- rizarea unei metode de clasificare a carcaselor de porc în Cipru (JO L 2, 5.1.2005, p. 19). (5)  Prin urmare, Decizia 2005/7/CE ar trebui modificată în consecință. (6)  Măsurile prevăzute de prezenta decizie sunt conforme cu avizul Comitetului de gestionare a organizării comune a piețelor agricole, ADOPTĂ PREZENTA DECIZIE: Articolul 1 Articolul 2 din Decizia 2005/7/CE se înlocuieşte cu următorul text: „Articolul 2 Fără a aduce atingere prezentării standard prevăzute la punctul B.l primul paragraf din anexa V la Regulamentul (CE) nr. 1234/2007, carcasele de porc din Cipru pot fi prezentate fără a se îndepărta limba, rinichii şi osânza înainte de cântărirea și clasificarea carcasei. În cazul unei astfel de prezentări, greutatea înregistrată a carcasei la cald se ajustează după următoarea formulă: greutatea carcasei la cald = greutatea carcasei la cald cu limbă, rinichi și osânză — 2,6 %-” Articolul 2 Prezenta decizie se adresează Republicii Cipru. Adoptată la Bruxelles, 11 octombrie 2013. Pentru Comisie Dacian CIOLOȘ Membru al Comisiei